FIL-GĦID TA' L-IMWIET Lil ħabibi G. A. li jifhimha. Gibuli l-ward u l-weraq ġibuli ħalli ndomm kuruna ċkejkna, sbejħa, li b'għożża nhus b'dal-fomm; neħodha fuq il-qabar, hemm fejn, għidtuli, nsib : lil dik li tatni l-ħajja, lil dik li f'qalbi nġib; lil dik B ta' sidirha għajxitni bil-ħalib ; dik li għallmitni l-ewwel ir-radda tas-Salib, u fil-wens ta' ħoġorha għallmitni l-ewwel kliem; u qaltli nħobb is-sewwa x'ħin tat lid-dinja s-sliem; lil dik li mamma mamma f insejjaħi domt għal żmien, u nfittex fid-dar kollha mingħajr ma nsibha mkien; Lil dik li, kif għidtuli, metitli ta' tletin ; lil ommi, l-lum midfuna fil-Għalqa tal-Mejtin… Jiena rrid fuq qabarha inqiegħed il-wardiet u l-weraq li ġġibuli f'dal-jum ta' Għid l-Imwiet l Ħal Lija MARIO AGIUS